Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 877/13/8806	Košice, 27.1.2015
EEČ : 2-65-20-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 19.12.2013, spisová značka 1 Pv 877/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25. 10. 2013 v čase o 14.20 hod. bez riadneho povolenia na vývoz dreva vošiel s nákladným motorovým vozidlom zn. V3S, EČ: KE 808 BE do lesného porastu č. 401 00 v katastri obce Kecerovský Lipoved, okres XXXXX - okolie, patriaceho do lesného pôdneho fondu, kde následne na toto vozidlo bez povolenia na vývoz dreva naložil po ťažbe voľne ležiacu drevnú hmotu listnatej vlákniny buk, v celkovom množstve 3,54 m3 a túto drevnú hmotu následne odviezol na pozemok rodinného domu č. 142 v obci Kecerovce, okres XXXXX - okolie, kde ju zložil, čím krádežou drevnej hmoty spôsobil pre LESY, š. p. XXXXX, Odštepný závod XXXXX, Lesná správa Svinica škodu vo výške 148,68 €.

Uznesením prokurátora Okresnej prokuratúry XXXXX-okolie zo dňa 19.12.2013, spisová značka 1 Pv 877/13/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením Okresného prokurátora pre XXXXX - okolie, sp. zn. 1 Pv 877/13  zo dňa 31. 12. 2013, bolo proti XXXXX podľa § 216 ods. 1 Tr. poriadku podmienečne zastavené trestné stíhanie pre prečin krádeže § 212 ods. 2 písm. d) Trestného zákona a bola mu uložená skúšobná doba v trvaní 1 roka. 

Po uplynutí  skúšobnej doby som šetrením v mieste trvalého bydliska a z odpisu z registra trestov zistil, že XXXXX v skúšobnej dobe podmienečne zastaveného trestného stíhania viedol riadny život a nedopustil sa žiadneho protispoločenského konania.

Na základe uvedeného som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor